Antkremzlis

Antkremzlis () – visas kremzles, išskyrus skaidulinę ir sąnarinę, dengiantis netaisyklingo glaudžiojo kolageninio jungiamojo audinio sluoksnis. Jame yra daug ląstelių, kolageninių ir elastinių skaidulų, kraujagyslių ir nervų.

Antkremzlį sudaro du sunkiai atskiriami sluoksniai:
 glaudesnis išorinis skaidulinis sluoksnis, kuriame vyrauja skaidulos, o ląstelių mažai, jis palaipsniui pereina į aplinkinius audinius;
 puresnis vidinis chondrogeninis sluoksnis, kuriame yra fibroblastų ir mažų kraujagyslių tinklas. Šiame sluoksnyje taip pat gausu chondroblastų – jie yra kamieninės kremzlės ląstelės ir gamina tarpląstelinę kremzlės medžiagą, dėl šių savybių kremzlė gali augti apoziciniu būdu, bei regeneruoti.

Histologija
Žmogaus anatomija